kardosdrur/scandi-wiki huggingface dataset:
Edgar Falch

Edgar Falch (2. november 1930 - 18. november 2013) var en norsk fodboldspiller (forsvarer) fra Stavanger. 

Falch tilbragte hele sin karriere hos Viking i sin fødeby, og var med til at vinde Tippeligaen med klubben i 1958, ligesom det blev til to sejre i den norske pokalturnering.

Over en periode på fem år spillede Falch desuden 28 kampe for Norges landshold. Han debuterede for landsholdet i en venskabskamp mod Island 4. juli 1954.

Titler 
Tippeligaen
 1958 med Viking

Norsk pokal
 1954 og 1960 med Viking

Referencer

Eksterne henvisninger 

Fodboldspillere fra Norge
Personer fra Stavanger
Strehaia

Strehaia (rumænsk udtale: [streˈhaja]) er en by i distriktet Mehedinţi i Oltenien, Rumænien. Den ligger ved Motru-floden, i den østlige del af distriktet. Skovene i nærheden er hjemsted for de største kolonier  af græsk landskildpadde i Oltenien.

Byen administrerer ni landsbyer: Ciochiuța, Comanda, Hurducești, Lunca Banului, Menți, Motruleni, Slătinicu Mare, Slătinicu Mic, og Stăncești.

Byen ligger 48 km øst for amtsbyen, Drobeta-Turnu Severin, og 25 km vest for Filiași, på den europavej E70.
Byen har  indbyggere.

Historie
Strehaia blev første gang nævnt i dokumenter fra det 15. århundrede. Som en alternativ beliggenhed som residens for de olteniske Bans (adelstitel) var byen stadig en del  af Banatet; den havde erstattet Severin på grund af hyppige Osmanniske-angreb, og blev til gengæld erstattet af Craiova, der fortsat er en overvejende landlig lokalitet.

Kilder og henvisninger
  
Byer i distriktet Mehedinţi
Eurocopter AS365 Dauphin

Eurocopter (nu Airbus Helicopters) AS365 Dauphin (Dolphin), også tidligere kendt som Aérospatiale SA 365 Dauphin 2, er en mellemvægt multifunktionel tomotors helikopter produceret af Airbus Helicopters. Den blev oprindeligt udviklet og fremstillet af det franske firma Aérospatiale, som blev en del af det multinationale Eurocopter-selskab i løbet af 1990'erne. Siden den kom i produktion i 1975, har typen fortsat været i produktion i mere end 40 år. Den påtænkte efterfølger til Dauphin er Airbus Helicopters H160, som gik i gang i 2021.

Eksterne henvisninger

 Eurocopter
 Chinese Z-9
 French Navy Dauphin during winch demonstration exercise
Luftfartøjer
Helikoptere
Bolonhus

Et bolonhus (Batak Toba: Rumah Bolon) er et traditionelt hus i det nordlige Sumatra i Indonesien. Bolon-huse er også rejsemål for turister i det nordlige Sumatra. Bolonhuse er lavet af træ. Husets gulv er lavet med brædder. Taget er lavet med rumbia blade. Bolon-huse har ingen individuelle rum, men rummet indenfor er opdelt.

Se også 
 Geriten
 Gorga
 Batak arkitektur

Referencer 

Arkitektur
Huse
Charles Haughey

Charles James Haughey ( – ) var en irsk politiker fra partiet Fianna Fáil, der var Irlands taoiseach (regeringsleder) i tre omgange fra 1979 til 1981, fra marts til september 1982 og fra 1987 til 1992.

Referencer

Eksterne henvisninger 

Regeringsledere fra Irland
Politikere fra Irland
Vânju Mare

Vânju Mare er en lille by beliggende i distriktet Mehedinţi i Rumænien. Byen administrerer fire landsbyer: Bucura, Nicolae Bălcescu, Orevița Mare og Traian. Den ligger  i den historiske region Oltenien, og har  indbyggere. Vânju Mare ligger ca. 15 km øst for Donau, som her løber sydpå. Distriktets hovedstad Drobeta Turnu Severin ligger  omkring 30 km mod nordvest.

Kilder og henvisninger

Byer i distriktet Mehedinţi
Baia de Aramă

Baia de Aramă er en lille by Rumænien beliggende i distriktet Mehedinţi, i den historiske region Oltenien, med en befolkning på indbyggere. Floden Brebina løber gennem byen. der findes nogle dakiske ruiner i byen, såvel som Baia de Aramă Kloster fra det 17. århundrede.

Byens navn betyder "kobbermine", hvilket tyder på, at Baia de Aramă engang var en stærk kobber mineby. Men i årenes løb er mange af minerne i byen lukket, hvilket efterlader omkring halvdelen af ​​byen arbejdsløs.

Byen administrerer otte landsbyer: Bratilovu, Brebina, Dealu Mare, Mărăşeşti, Negoeşti, Pistrişa, Stăneşti og Titerleşti. Distrikts hovedstaden  Drobeta Turnu Severin ligger omkring 45 km mod syd.

Kilder og henvisninger

Byer i distriktet Mehedinţi
Sudebnik (1550)

Zar Ivan 4.'s Sudebnik () var en udvidelse og opdatering af lovbogen Sudebnik fra 1497, der var blevet givet af Ivan 4.'s bedstefader Ivan den Store.  Sudebnik blev vedtaget af bojardumaen ved den første russiske stænderforsamling, Zemskij sobor, i 1549 og i 1551 stadfæstet af "hundredeårsrådet" (Stoglav), der blev indkaldt af zar Ivan 4.

Sudebnik fra 1550 indeholder 100 artikler/paragraffer (99 i nogle kopier) og afskaffede aristokratiets juridiske privilegier og styrkede den russiske stats administration og organer. Tilsvarende blev kirkens kloste og magt reduceret.  Sudebnik fra 1550 udviklede tendenserne i Ruslands offentlige forvaltning og retsvæsen, der var fastlagt i Sudebnik fra 1497.

Før Sudebnik fra 1550 blev megen lokal administration og retsvæsen gennemført af guvernører, bojarer, godsejere m.v., men Sudebnik indførte, at lokalt valgte repræsentanter i lokalsamfundene fik indflydelse i retssager som domsmænd og nævninge. Mistænkte i straffesager kunne kun arresteres med lokalsamfundets samtykke. En repræsentant fra lokalsamfundet (djak) deltog i det juridiske kontorarbejde. By- og landsamfund opnåede ret til selvforvaltning og til skatteopkrævning. 

Sudebnik gav bønderne ret til at forlade deres herremænd mod betaling til godsejeren for ophøret (posjiloje) og for passage (povoz). Tilsvarende hindrede Sudebnik at fri bønder blev gjort til livegne.

Referencer

Litteratur 
 I.D. Beljaev, Bønder i Rus. En undersøgelse om den gradvise ændring i betydningen af ​​bønder i det russiske samfund (Крестьяне на Руси. Исследование о постепенном изменении значения крестьян в русском обществе). 1891

Kilder / Eksterne henvisninger 
 Sudebnik 1550 oversat til moderne russisk (arkiveret)
 Monuments of Imperial Russian Law: Medieval Origins

Love
Rusland i 1500-tallet
Etableret i 1550
Zar-Rusland
Reghin

Reghin (rumæmsk udtale: [ˈreɡin]; , ungarsk udtale: [ˈsaːsreːɡɛn]  eller ; ; Transylvansk Saksiski: Reen) er en by i distriktet Mureș i Transsylvanien, i det centrale Rumænien, ved floden Mureș. Byen har  indbyggere.

Beliggenhed 

Reghin ligger 32 km nord-nordøst for distriktets administrationsby Târgu Mureș, og strækker sig på begge bredder af floden Mureș, ved sammenløbet med Gurghiu-floden. Den blev oprettet ved sammenlægningen i 1926 af den tysk beboede (tidligere Szászrégen) og den ungarsk beboede (tidligere Magyarrégen) by, og senere blev den forenet med de to mindre samfund Apalina (ungarsk: Abafája; tysk: Bendorf) og Iernuțeni (ungarsk: Radnótfája; tysk: Etschdorf), som kom til i 1956. Formelt set er de to sidstnævnte to separate landsbyer, der administreres af byen.

Byen ligger på de Rumænske jernbaners strækning Târgu Mureș-Deda-Gheorgheni, på linje 405.

Galleri

Kilder og henvisninger

Byer i distriktet Mureș
Fenix-Deceuninck

Fenix-Deceuninck er et kvindeligt cykelhold fra Belgien, som siden 2023 har kørt på UCI Women's World Tour. Holdet blev etableret i 2020 af brødrene Philip og Christoph Roodhooft, som også står bag herreholdet .

Holdet

2023

Sejre

2022

Sejre

Referencer

Eksterne henvisninger 

 
 
 
 

Cykelhold fra Belgien
Cykelhold for kvinder
Etableret i 2020
Aleksandr Popov

Aleksandr Popov kan henvise til

 Aleksandr Popov (fysiker) (1859–1906), en russisk fysiker
 Aleksandr Popov (film) – sovjetisk film fra 1949 om fysikeren
 Aleksandr Popov (skiskytte) (født 1965), en russisk skiskytte
 Aleksandr Popov (svømmer) (født 1971), en russisk svømmer
Barbara Gjerluff Nyholm

Barbara Gjerluff Nyholm (født 1992 eller 1993) er en dansk radiovært og tilrettelægger. Hun er datter af sangeren Elisabeth Gjerluff Nielsen (1957-2022) og musikeren Kristoffer Nyholm (1951-) og søster til tv-værten Rosa Gjerluff Nyholm (1989-), der bl.a. er kendt fra ‘’Lille Nørd’’, ‘’Rosa fra Rouladegade’’ og ‘’Byttebiksen’’.

Referencer 

Radioværter fra Danmark
Alba Party

Alba Party (dansk: Skotlandspartiet) er et skotsk politisk parti, som blev dannet i 2021 af den tidligere skotske førsteminister Alex Salmond, som tidligere havde været medlem af Scottish National Party.

Historie 
Salmond var partileder for SNP mellem 1990-2000 og 2004-14, og tjente som Skotlands førsteminister mellem 2007-14, før han i 2014 måtte træde tilbage fra begge roller efter at han tabte folkeafstemningen om skotsk selvstændighed i 2014. Han blev her erstattet af Nicola Sturgeon. Salmond blev i 2017 beskyldt for at have begået flere seksuelle krænkelser, dog han afviste alle beskyldninger. Han forlod som resultat partiet imens han var under investigation, for at ikke skade partiet. Salmond blev i 2019 arresteret, men blev i marts 2020 frifundet for alle anklager. Sturgeons regering blev i forbindelse med sagen, beskyldt for at have vildledt det skotske parlament under undersøgelsen, dog Sturgeon personligt blev frifundet fra at have brudt ministeransvarlighedsloven. Salmond beskyldte Sturgeon og dele af SNP for at havt løjet og forsøgte at begå karaktermord på ham.

Det nye parti blev officielt registreret i februar 2021, og Salmond overtog rollen som partileder i marts 2021. En række tidligere SNP medlemmer skiftede til partiet, mest notabelt skiftede to medlemmer af SNP's gruppe i Underhuset, Neale Hanvey og Kenny MacAskill, til partiet. Partiets debutvalg var valget til Skotlands parlament 2021, som resulterede i at partiet ikke vandt repræsentation med kun 1,7% af stemmerne.

Ideologi 
Skotsk uafhængighed er partiets hovedemne, og partiet fokuserer i en grad som en enkeltsagsparti på spørgsmålet. Partiet beskriver dog sig selv som socialdemokratisk på økonomiske områder.

Valgresultater

Referencer

Eksterne henvisninger 

Etableret i 2021
Politiske partier i Storbritannien
Politiske partier i Skotland
Knud Larsen (arkitekt)

Knud Larsen (11. oktober 1854, Slagelse - 19. november 1939, smst.) var en dansk arkitekt, der stod for opførelsen af en mængde bygninger i Slagelse.

Han nedsatte sig i 1884 som arkitekt i Slagelse, idet han samtidig overtog sin faders (Erik Larsens) forretning.

Han var medlem af Håndværker- og Industriforeningens bestyrelse, og var vurderingsmand i Købstædernes Alm. Brandforsikring. Han var desuden medlem af direktionen for Sparekassen for Slagelse og Omegn fra 1890 og næstformand fra 1913.

Knud Larsen rejste fra 1880 til 1881 til Rom og Paris, hvor han mødt en række andre skandinaviske kunstnere og arkitekter.

Hans gravsten findes i Sankt Peders Kirke i Slagelse.

Værker 
 Svaneapoteket/ det gamle posthus på Bredegade 8. Opført 1890.
 Teknisk Skole, Smedegade 30. Opført 1892.
 Alderstrøst, Herrestræde 13 – 15. Opført 1892.
 Hackenbergers villa, Skolegade 10. Opført 1895.
 Flemmers villa, Skolegade 7. Opført 1898.
 Sparekassen for Slagelse og Omegn, Bredegade 6. Opført 1903.
 Tilbygning af gymnastiksal på Realskolen, Skolegade 8. Opført 1906.
 Badeanstalten, Søndre Stationsvej 1. Opført 1907.
 Alderdomshjemmet, Smedegade 32. Opført 1907.
 Markskolen (nu Toften), Holbækvej 16. Opført 1908.
 Elværket (ny Musikhus), Søndre Stationsvej 1. Opført 1909.
 Borgmestervillaen, Rytterstaldsstræde 1. Opført 1911.
 Garnisonssygehuset, bygning 11. Opført 1912.
 Vestre Skole, Sankt Pedersgade 18. Opført 1914.
 Slagelse Sygehus, den gamle hovedbygning (bygning 14). Opført 1919.
 FDB-bygningen, Løvegade 76. Opført 1923.
 Villa, Sankt Jørgensgade 10. Opført 1923.
 Gymnastiksale bag VUC, Herrestræde 11. Opført 1926.

Referencer 

Arkitekter fra Danmark
Personer fra Slagelse
Aleksandr Popov (fysiker)

Aleksandr Stepanovitj Popov (), født 16. marts 1859, død 13. januar 1906 (NS) var en en russisk fysiker og opfinder og en af radiohistoriens pionerer og blandt de første der opfandt en radiomodtager. Han blev berømt for sit eksperiment med at forbinde en kohærer til en lynafleder og fandt således ud af, hvordan man detekterede radiobølger.

Det lykkedes i 1894-1895 Popov at benytte de elektromagnetiske bølger til at overføre et styret signal mellem en sender og en modtager placeret 4 kilometer fra hinanden. Han var professor i fysik ved St. Petersborgs Elektronisk Højskole og blev i 1905 rektor for højskolen.

Popov udsendte i 1899 fra øen Hogland, hvad der anses for at være den tredje officielle trådløse radiotransmission i verden. Signalet blev modtaget på flådebasen Kronstadt godt 48 km derfra. Popov havde forinden formået at udsende en besked over kortere afstande før dette tidspunkt og mere end et år inden et år før Guglielmo Marconi sendte sit radiosignal, men Popov patenterede ikke sin metode. Timingen og detaljerne i Popovs første radiotransmission varierer dog i forskellige kilder.

Referencer 

Fysikere fra Rusland
Opfindere fra Rusland
Personer fra Perm
Orinoco Flow

"Orinoco Flow", også udgivet som "Orinoco Flow (Sail Away)", er en sang af den irske singer-songwriter Enya fra hendes andet studiealbum, Watermark (1988). Den blev udgivet den 3. oktober 1988 vra WEA Records i Storbritannien og via Geffen Records i USA året efter. Sangen toppede UK Singles Chart i tre uger og modtog to Grammy Award-nomineringer for hhv. Bedste musikvideo og Bedste New Age Performance.

The Guardian rangerede "Orinoco Flow" som nummer 77 på sin liste over de 100 bedste nummer-1 hits nogensinde i Storbritannien i 2020.

Spor

Hitlister

Weekly charts

Årshitlister

Referencer

Eksterne henvisninger 
 

Enya-sange
Sange fra 1988
Recovery

Recovery kan henvise til 

 Recovery (Runrig-album), et album fra 1981 af Runrig
 Recovery (Eminem-album), et album fra 2010 af Eminem
Târnăveni

Târnăveni (rumænsk udtale: [tɨrnəˈvenʲ], historisk set Diciosânmartin; Ungarsk: Dicsőszentmárton, ungarsk udtale:[ˈdit͡ʃøːsɛntmaːrton]; Tysk: Sankt Martin, tidligere Marteskirch) er en by i distriktet  Mureș   i det centrale Rumænien. Byen har  indbyggere, og ligger ved Târnava Mică-floden i det centrale Transsylvanien. Byen administrerer tre landsbyer: Bobohalma (Bábahalma), Botorca (Őrhegy) og Cuștelnic (Csüdőtelke); den sidste var en del af Gănești Kommune indtil 2002.

Historie

Forhistorisk periode
Arkæologiske undersøgelser har vist, at der har eksisteret menneskelige samfund i dette område i tusindvis af år tilbage i tiden. I 1921 blev der fundet spor af en boplads fra bondestenalderen.

Antikken
Der blev også fundet en samling af 135  denarii og to sølvkugler fra Romerriget.

Middelalderen
Stedet blev historisk attesteret i 1279 under navnet terra Dychen Sent Marton i et dokument, der omhandlede jordflytninger og ejerskab.

I 1502 blev stedet nævnt som en bygd (Middelalderlatin: oppidum), som en del af Cetatea de Baltă Len af Moldaviens fyrste Steffen den Store og Petru Rareş. Da vinmarker dækkede størstedelen af det dyrkede land, blev det kendt som "vinlandet".

Kilder og henvisninger

Byer i distriktet Mureș
Regionalisme

Regionalisme kan henvise til

 Regionalisme (litteratur), en strømning indenfor litteratur
 Regionalisme (politik), en politisk ideologi
Târnava Mică

Târnava Mică ("Lille Târnava"; ;  ) er en flod i Rumænien. Den er 196 km lang, og og har et afvandingsområde på 2.071 km2.  Dens kilde er i de østlige Karpater i Harghita-distriktet. Den løber mod vest gennem de rumænske distrikter Harghita, Mureș og Alba, mere eller mindre parallelt med og nordpå fra Târnava Mare. Byerne Sovata og Târnăveni ligger på Târnava Mică. Den løber sammen med Târnava Mare i Blaj og danner Târnava.

Byer og landsbyer 
Følgende byer og landsbyer ligger langs floden Târnava Mică, fra kilden til mundingen: Praid, Sovata, Sărățeni, Chibed, Ghindari, Sângeorgiu de Pădure, Fântânele, Bălăușeri, Cetatea de Baltă, Jidvei, Șona, Sâncel, Blaj.

Bifloder 
Følgende floder er bifloder til floden Târnava Mică (fra kilden til mundingen): 

Fra venstre: Praid, Corund, Solocma, Ceia, Cușmed, Șenie, Roua, Vețca, Ciortoș, Nadeș, Agrișteu, Domald, Seleuș, Sântioana, Cund, Botoș, Hărănglab, Bărănglab, Băămușa, Bămușa, Bămușa, Bămușa, Bămușa, Ror, Valea Mare

Fra højre: Creanga Mare, Iuhod, Sovata, Becheci, Ghegheș, Veseuș, Broaga, Pănade

Referencer 

Vandløb i Rumænien
Târnava

Târnava (fulde navn på ; ; ; ) er en flod i Rumænien. Den er dannet ved sammenløbet af Târnava Mare og Târnava Mică i byen Blaj. Târnava løber ud i Mureș efter 23 km[2] nær byen Teiuș. De to kildefloder til Târnava er Târnava Mare og Târnava Mică, og dens bifloder omfatter Tur, Izvorul Iezerului, Secaș og Dunărița. Dens afvandingsområde dækker et område på 6.253 km2.

Referencer 

Vandløb i Rumænien
Salamina (Attika)

Salamina ( eller gammeldags,  ) eller Kοullοuri (; Arvanitika: ) er den største by og en tidligere kommune på Salamina-øen i Grækenland. Siden kommunalreformen i 2011 er den administrationsby i kommunen Salamina.

Byen er en del af den regionale enhed Øerne i periferien Attika. Den ligger på den nordvestlige del af øen, og havde en befolkning på 25.370 indbyggere ved folketællingen i 2011, nogle af dem er arvanitter. Den var det kommunale sæde for den tidligere kommune Salamina, som havde et landareal på 81km2 og omfattede omkring 84 procent af øen (alle undtagen den østligste centrale kyst, som omfattede den tidligere kommune Ampelakia). Kommunen omfatter flere andre byer, hvoraf de største er Aiánteio (4.860 indbyggere), Stenó (198), Kanákia (206), Peristéria (206), Batsí (235), Kolónes (153) og Pérani (226).

Kommunen administrerer:
Salamina (Salamina, Elliniko, Batsi, Steno),
Aianteio (Aianteio, Dimitrani, Kanakia, Kolones, Maroudi, Perani, Peristeria)

Se også 

 Slaget ved Salamis
 Ajax den Store

Referencer 

 Officiel hjemmeside 

De Ægæiske Øer
De Saroniske Øer
Eurocopter EC135

Eurocopter EC135 (nu Airbus Helicopters H135 ) er en tomotoret let utility helikopter produceret af Airbus Helicopters (tidligere kendt som Eurocopter). Den er i stand til at flyve under instrument under flight rules (IFR) og er udstyret med et digitalt automatisk flyvekontrolsystem (AFCS). Den fløj for første gang den 15. februar 1994, tog i brug i 1996, og 1.400 er blevet leveret frem til september 2020 til 300 operatører i 60 lande, hvilket har akkumuleret over 5 millioner flyvetimer. Det bruges hovedsageligt til akutmedicinske helikoptere, virksomhedstransport, retshåndhævelse, offshore vindstøtte og militær flyvetræning. Halvdelen af dem er i Europa og en fjerdedel i Nordamerika. H135M, certificeret under navnet Eurocopter EC635, er en militær variant.

Eksterne henvisninger 

 
 
 
 

Helikoptere
Luftfartøjer
Erik Johannessen

Erik Johannessen (født 2. marts 1952 i Stavanger, Norge) er en norsk tidligere fodboldspiller (målmand). Han tilbragte hele karrieren hos Viking i sin fødeby, og var med til at vinde hele seks norske mesterskaber med klubben.

Johannessen spillede desuden seks kampe for det norske landshold, som han debuterede for i en venskabskamp mod Finland 15. maj 1975. Som ungdomsspiller repræsenterede han desuden de norske U/19- og U/21-landshold.

Johannessen har rekorden for længste ubrudte clean sheet i Tippeligaens historie med 672 minutter. Efter sit karrierestop fungerede han i flere år som målmandstræner hos Viking, og blev desuden hædret som æresmedlem i klubben i 2020.

Titler 
Tippeligaen
 1972, 1973, 1974, 1975, 1979 og 1982 med Viking

Norsk pokal
 1979 med Viking

Referencer

Eksterne henvisninger 

Fodboldspillere fra Norge
Personer fra Stavanger
Petter Vaagan Moen

Petter Vaagan Moen (født 5. februar 1984 i Hamar, Norge) er en norsk tidligere fodboldspiller (midtbane). Han spillede ni kampe for Norges landshold.

Moen startede karrieren hos HamKam i sin fødeby, og var med til at sikre klubben oprykning fra den næstbedste række til Tippeligaen i 2003. I 2006 skiftede han til Brann, som han vandt mesterskabet med året efter. Han havde også et udlandsophold i England hos Queens Park Rangers, og var med til at sikre klubben oprykning til Premier League i 2011. Han vendte dog hurtigt hjem til Norge igen og sluttede sin karriere hos HamKam i 2019.

Moen debuterede for Norges landshold i en venskabskamp mod Mexico 25. januar 2006. Kampen blev afviklet i San Francisco i USA. Han scorede sit enlige landsholdsmål i et opgør mod Kroatien året efter.

Titler 
Tippeligaen
 2007 med Brann

Referencer

Eksterne henvisninger 

Fodboldspillere fra Norge
Personer fra Hamar
Claus Eftevaag

Claus Lehland Eftevaag (født 20. december 1969 i Kristiansand, Norge) er en norsk tidligere fodboldspiller (forsvarer). Han spillede tre kampe for det norske landshold.

Han debuterede for landsholdet i en venskabskamp mod Tunesien 7. november 1990. På klubplan spillede han ti år for Start og var desuden udlandsprofessionel hos Lierse SK i Belgien.

Referencer

Eksterne henvisninger 

Fodboldspillere fra Norge
Personer fra Kristiansand
Human Powered Health (kvinder)

Human Powered Health er et kvindeligt cykelhold fra USA, som siden 2022 har kørt på UCI Women's World Tour. Det blev etableret i 2012, og året efter blev det registreret som et UCI-hold.

Holdet

2023

Sejre

2022

Sejre

Referencer

Eksterne henvisninger 

 

Cykelhold fra USA
Cykelhold for kvinder
Etableret i 2012
Steinar Pettersen

Steinar Pettersen (født 29. april 1945 i Drammen, Norge) er en norsk tidligere fodboldspiller (angriber) og -træner. Han blev topscorer i Tippeligaen i 1970. Han både spillede for og trænede Strømsgodset fra sin fødeby, og blev norsk mester med klubben i 1970, samme år som han vandt topscorertitlen. Han opnåede desuden syv kampe for Norges landshold.

Titler 
Tippeligaen
 1970 med Strømsgodset

Norsk pokal
 1969, 1970 og 1973 med Strømsgodset

Referencer

Eksterne henvisninger 

Fodboldspillere fra Norge
Fodboldtrænere fra Norge
Personer fra Drammen